Държавен вестник, бр. 44, 2022 г., стр. 51

БРОЙ  44	
Д Ъ Р Ж А В Е Н  В Е С Т Н И К 	
СТР.  51  
87 
 
15.4.12. Вземат се подходящи мерки, за да се предотврати разсейването на вниманието на екипажа от 
страна на пътниците. 
 
15.5 Инструменти и картна маса 
15.5.1. Инструментите, пулта на инструментите и органите за управление се монтират в конзоли или на 
други подходящи места, като се вземат предвид експлоатацията, поддръжката и условията на околната 
среда.  Това обаче не следва да възпрепятства използването на нови техники за контрол или 
изобразяване, при условие че наличните съоръжения не са с по-ниски възможности от признатите 
стандарти. 
 
15.5.2. Всички инструменти трябва да бъдат логически групирани според техните функции. За да се сведе 
до минимум рискът от грешки, уредите не следва да се рационализират чрез общи функции или общо 
действие. 
 
15.5.3. Уредите, които се използват от всеки член на екипажа, трябва да бъдат ясно видими и да могат 
лесно да се четат: 
 
.1. с минимално дължащо се на практиката отклонение от нормалното място за сядане и линия на виждане; и 
 
.2. с минимален риск от грешки при всякакви експлоатационни условия. 
 
15.5.4. Уредите, които са от съществено значение за безопасната експлоатация на плавателния съд, 
трябва да са ясно обозначени заедно с ограниченията, ако тази информация не е ясно представена на 
екипажа по друг начин.  Инструменталните панели, с които се извършва аварийното управление за 
спускане на спасителни плотове и наблюдение на противопожарните системи, трябва да бъдат в отделни 
и ясно определени позиции в оперативната зона. 
 
15.5.5. Инструментите и органите за управление трябва да бъдат снабдени със средства за проверка и 
регулиране на светлинния поток, за да се сведат до минимум отблясъците и отраженията и да се 
предотврати затъмняването им от силна светлина. 
 
15.5.6. Повърхностите на конзолите и инструментите трябва да са в тъмни цветове без отблясъци. 
 
15.5.7. Инструментите и екраните, предоставящи визуална информация на повече от едно лице, трябва 
да бъдат разположени така, че лесно да могат да се наблюдават от всички ползватели. Ако това не е 
възможно, инструментът или екранът трябва да се дублират. 
 
15.5.8. Ако Администрацията счете за необходимо, работното помещение се оборудва с подходяща маса 
за работа с карти.  Трябва да има съоръжения за осветяване на картата.  Осветлението на масата с 
картата трябва да бъде проверено. 
15.6 Осветление 
15.6.1. Трябва да има на разположение задоволително ниво на осветление, което да позволи на 
работещия персонал да изпълнява по подходящ начин всички свои задачи както в морето, така и в 
пристанището, през деня и през нощта. Трябва да има само ограничено намаляване на осветяването на 
основни уреди и органи за управление при вероятни неизправности на системата. 
 
15.6.2. Трябва да се внимава да се избегнат отблясъци и разсеяно отражение на изображението в 
работната зона.  Трябва да се избягва висок контраст в яркостта между работната зона и заобикалящата 
я среда.  За свеждане до минимум на непрякото заслепяване се използват неотразяващи или матови 
повърхности. 
 
15.6.3. Следва да е налице задоволителна степен на гъвкавост в рамките на системата за осветление, за 
да се даде възможност на работещия персонал да регулира интензитета и посоката на осветлението, 
както се изисква в различните зони на работното помещение и при отделните инструменти и органи за 
управление. 
 
15.6.4. Използва се червена светлина, за да се поддържа адаптация към тъмнината, когато е възможно, в 
зони или върху елементи от оборудването, изискващи осветяване в работен режим, различен от този за 
работа на масата за картите. 
 
15.6.5. В тъмните часове трябва да е възможно да се различат показваната информация и контролните 
устройства. 
 
15.6.6. Виж допълнителните изисквания за осветление в 12.7 и 12.8. 
88 
15.7 Прозорци 
15.7.1. Рамковите разделители между прозорците, разположени отпред, отстрани и на вратите, трябва да 
са сведени до минимум. Не трябва да се инсталират разделители непосредствено пред работните 
станции. 
15.7.2. Администрациите трябва да са уверени, че винаги се осигурява ясна видимост през прозорците на 
работното помещение, независимо от метеорологичните условия.  Предвидените средства за 
поддържане на прозорците в чисто състояние се разполагат така, че нито една повреда да не може да 
доведе до намаляване на зоната на свобода видимост, да попречи сериозно на способността на екипажа 
да продължи работата и да постави плавателния съд в покой. 
15.7.3. Осигуряват се механизми, така че видимостта напред от оперативните станции да не се влияе 
неблагоприятно от слънчево заслепяване.  На прозорците не трябва да се монтират нито поляризирани, 
нито оцветени стъкла. 
15.7.4. Прозорците на работното помещение трябва да бъдат под ъгъл, за да се намали нежеланото отражение. 
15.7.5. Прозорците трябва да са изработени от материал, който не се счупи на парчета при удар. 
15.8 Комуникационни съоръжения 
15.8.1. Необходимите такива средства, следва да бъдат осигурени, за да се даде възможност на екипажа 
да комуникира помежду си и да има достъп един до друг, както и с други лица на борда на плавателния 
съд както при нормални, така и при аварийни условия. 
15.8.2. Трябва да бъдат осигурени средства за комуникация между работното помещение и помещенията, 
в които се намира главният двигател, включително всеки пункт за аварийно управление на руля, 
независимо дали двигателят се управлява дистанционно или от място. 
15.8.3. Трябва да бъдат осигурени средства за оповестяване  на всички зони, до които пътниците и 
екипажът имат достъп, чрез високоговорителна уредба, от пунктовете за управление. 
15.8.4. В работното помещение трябва да бъдат осигурени средства за наблюдение, приемане и 
предаване на радиосъобщения за безопасност. 
15.9 Температура и вентилация 
. Работното помещение трябва да бъде оборудвано с подходящи системи за контрол на температурата и 
вентилацията. 
15.10 Цветове 
. Материалите на повърхността вътре в работното отделение трябва да имат подходящ цвят и покритие, 
за да се избегнат отраженията. 
15.11 Мерки за безопасност 
. Работната зона не трябва да съдържа физически опасности за обслужващия персонал и трябва да има 
нехлъзгава настилка в сухи и мокри условия, и подходящи перила. Вратите трябва да бъдат снабдени с 
устройства за предотвратяване на тяхното движение, независимо дали са отворени или затворени. 
Глава 16 - Системи за стабилизиране 
16.1 Определения 
16.1.1. „Система за контрол на стабилизирането“ е система, предназначена да стабилизира основните 
параметри на положението на плавателния съд: крен, диферент, курс и височина и да контролира 
движенията на плавателния съд: напречно клатене, надлъжно клатене, рискаене и вертикално клатене.   
Този термин не включва устройствата, които не са свързани с безопасната експлоатация на плавателния 
съд, напр. системите за намаляване на клатенето или намаляване ефекта на вълнението. 
Основните елементи на системата за контрол на стабилизирането могат да включват следното: